№12 аурухана 24 миллионға көлік жалдамақ...
"№12 аурухана 24 миллионға көлік жалдамақ..." | "https://abai.kz/post/130207"
TITLE: №12 аурухана 24 миллионға көлік жалдамақ...
URL: https://abai.kz/post/130207
META: "№12 аурухана 24 миллионға көлік жалдамақ..." | "https://abai.kz/post/130207"
DATE: 17.03.2021
AUTHOR(s): Abai.kz
TOTAL WORDS: 146
TEXT: Алматыдағы №12 қалалық емхана 24 500 000 теңгеге жеңіл автокөлік жалға алмақ. Бұл туралы наурыздың 16-ы күні мемлекеттік сатып алулар порталына «Алматы қаласы Қоғамдық денсаулық басқармасының шаруашылық жүргізу құқығындағы “№ 12 қалалық емхана” коммуналдық мемлекеттік кәсіпорнының 24500000 теңгеге автокөлік жалға алуға» арналған тендердің жариялануынан анықталды. Тендер 16.03.2021-26.03.2021 уақыт аралығында ойнатылмақ. Көлікке қойылатын талаптар келесідей: Көлік 2017 жылдан ескі болмауы керек, 4 есікті, жақсартылған конфигурацияда, қозғалтқыш көлемі 2000 текше/см-ден аспайтын, ABS, SRS, Gur, air conditioning қауіпсіздік жүйелері бар болу қажет. 24 млн-ға көлікті жалға алмай, сатып алуға да болады. Мысалы елімізде сатылатын көліктердің бағасын қарап көрелік. Су жаңа соңғы үлгідегі Hyundai Santa-Fe көлігінің бағасы 17 млн теңге тұрады. Ал қазақстандықтардың сүйікті көлігіне арналған Тoyota camry-70 көлігінің люкс түрі 19 млн тұрады. Комфорт жүйедегі camry-70 болса 13.5 млн теңгеге сатып аласыз. Су жаңа көлік сатып алуға болатын қаржыға №12 аурухана басшылығы қандай көлікті жалға алатыны әзірге белгісіз. Abai.kz
